നവഗ്രഹസ്തോത്രം
ജപാകുസുമസങ്കാശം
കാശ്യപേയം മഹാദ്യുതിം
തമോരീം സർവ്വപാപഘ്നം
പ്രണതോസ്മി ദിവാകരം

ദധിശംഖതുഷാരാഭം
ക്ഷീരോദാർണവസംഭവം 
നമാമി ശശിനം സോമം
ശംഭോർമ്മകുടഭൂഷണം 

ധരണീഗർഭസംഭൂതം
വിദ്യുത്കാന്തിസമപ്രഭം
കുമാരം ശക്തിഹസ്തം തം
മംഗളം പ്രണമാമ്യഹം

പ്രിയംഗുകലികാശ്യാമം
രൂപേണാപ്രതിമം ബുധം
സൗമ്യം സൗമ്യഗുണോപേതം 
തം ബുധം പ്രണമാമ്യഹം

ദേവാനാം ച ഋഷീണാം ച
ഗുരും കാഞ്ചനസന്നിഭം
ബുദ്ധിഭൂതം ത്രിലോകേശം 
തം നമാമി ബൃഹസ്പതിം

ഹിമകുന്ദമൃണാലാഭം 
ദൈത്യാനാം പരമം ഗുരും
സർവ്വശാസ്ത്രപ്രവക്താരം  
ഭാർഗ്ഗവം പ്രണമാമ്യഹം

നീലാഞ്ജനസമാഭാസം
രവിപുത്രം യമാഗ്രജം 
ഛായാമാർത്താണ്ഡസംഭൂതം
തം നമാമി ശനൈശ്വരം

അർദ്ധകായം മഹാവീര്യം
ചന്ദ്രാദിത്യവിമർദ്ദനം
സിംഹികാഗർഭസംഭൂതം
തം രാഹും പ്രണമാമ്യഹം

പലാശപുഷ്പസംകാശം
താരകാഗ്രഹമസ്തകം
രൗദ്രം രൗദ്രാത്മകം ഘോരം
തം കേതും പ്രണമാമ്യഹം

ഫലം

ഇതിവ്യാസമുഖോദ്ഗീതം
യഃ പഠേത് സുസമാഹിതഃ
ദിവാ വാ യദി വാ രാത്രൈ
വിഘ്നശാന്തിഭവിഷ്യതി

നരനാരീനൃപാണാം ച
ഭവേത് ദുഃസ്വപ്നനാശനം
ഐശ്വര്യമതുലം തേഷാം
ആരോഗ്യം പുഷ്ടിവർദ്ധനം

ഗ്രഹനക്ഷത്രജാഃ പീഡാഃ
തസ്കരാഗ്നിസമുദ്ഭവോ
താസ്സർവ്വാഃ പ്രശമം യാന്തി
വ്യാസേ ബ്രൂതോ ന സംശയഃ
രചയിതാവിനെ കുറിച്ച് വിവരങ്ങളില്ലാത്ത കൃതികൾ